Motor bars deur hotelingang in UmhlangaDrie mense is beseer nadat twee voertuie in Umhlanga in ‘n ongeluk betrokke was en een van die motors deur ‘n hotelingang gebars het. (Foto: Crisis Medical) Drie mense is beseer toe ŉ voertuig Donderdag in die vroeë oggendure deur die glastoegangsdeure van ŉ hotel in Umhlanga gebars het. Twee voertuie was skynbaar kort tevore in Meridianrylaan in ŉ botsing betrokke, waarna een van die voertuie van die pad af gegly en deur die glastoegangsdeure van die hotel gebars het, het die nooddiensorganisasie Crisis Medical in ŉ verklaring gesê. “Die voertuig het in die hotel se ingangsportaal tot stilstand gekom. Die bestuurder is lig beseer. “Merkwaardig genoeg is niemand in die hotel beseer nie.” Die bestuurder en passasier van die ander motor is ook lig beseer en is na ŉ nabygeleë hospitaal vir mediese ondersoek geneem. Die oorsaak van die ongeluk is nog nie duidelik nie, maar die polisie ondersoek die voorval.